stanford-oval/wikipedia huggingface dataset:
דיוויזיית הפאנצר ה-116 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  שריון
 אירועים ותאריכים
 תקופת הפעילות:  28 במרץ 1944 – 18 באפריל 1945 (שנה)
 מלחמות:  מלחמת העולם השנייה
 פיקוד
 מפקדים:  ראו בהמשך
דיוויזיית הפאנצר ה-116 (בגרמנית: 116. Panzer-Division) הייתה ידועה גם בשם דיוויזיית כלבי הרוח (Windhund (Greyhound) Division) הייתה דיוויזיה משוריינת של הוורמאכט במהלך מלחמת העולם השנייה. הדיוויזיה לחמה בחזית המערבית בקרבות רבים ביניהם: הפלישה לנורמנדי, מבצע קוברה, והקרב על הבליטה.
היסטוריה

הדיוויזיה הוקמה ב-28 במרץ 1944 על בסיס שרידי דיוויזיית הפאנצרגרנדיר ה-16 ודיוויזיית הפאנצר ה-179 מילואים, והועמדה תחת פיקוד גינטר פון מנטויפל, שהוחלף ב-30 באפריל 1944 על ידי גרהרד פון שוורין. הדיוויזיה לחמה במהלך הפלישה לנורמנדי כחלק מקורפוס הפאנצר אס אס ה-2 במסגרת ארמיית הפאנצר החמישית, ולאחר מכן לחמה במבצע קוברה ובקרב פאלז. בדצמבר 1944 לחמה הדיוויזיה בקרב על הבליטה כחלק מקורפוס הפאנצר ה-58 במסגרת ארמיית הפאנצר החמישית, ובפברואר 1945 הועברה תחת פיקוד קורפוס הפאנצר ה-47 במסגרת ארמיית הצנחנים הראשונה. באפריל לחמה הדיוויזיה בכיס הרוהר כחלק מהקורפוס ה-53, וב-18 באפריל נכנעו שרידי הדיוויזיה לכוחות האמריקניים.
מפקדים

גינטר פון מנטויפל (28 במרץ 1944 - 30 באפריל 1944)
גרהרד פון שוורין (30 באפריל 1944 - 1 בספטמבר 1944)
היינריך ווייגצברגר (1 בספטמבר 1944 - 14 בספטמבר 1944)
זיגפריד פון ואלדנבורג (14 בספטמבר 1944 - 18 באפריל 1945)
לקריאה נוספת

Martin Windrow, The Panzer Divisions, UK: Osprey Publishing, 1972.
דיוויזיית הפאנצר ה-16 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  שריון
 אירועים ותאריכים
 תקופת הפעילות:  1 בנובמבר 1940 – 8 במאי 1945 (4 שנים)
 מלחמות:  מלחמת העולם השנייה
 פיקוד
 מפקדים:  ראו בהמשך
דיוויזיית הפאנצר ה-16 הייתה דיוויזיה משוריינת של הורמאכט במהלך מלחמת העולם השנייה. הדיוויזיה לחמה בחזית המזרחית בקרבות רבים ביניהם: מבצע ברברוסה, הקרב על מוסקבה, וקרב סטלינגרד, ולאחר מכן הוקמה מחדש ולחמה באיטליה במהלך פלישת בעלות הברית לאיטליה, ולאחר מכן בקרב קורסון-צ'רקאסי ובמבצע ויסלה-אודר.
היסטוריה

ב-1 בנובמבר 1940 פוצלה הדיוויזיה ה-16 לדיוויזיה הממונעת ה-16, ולדיוויזיית הפאנצר ה-16, והנס הובה מונה למפקד דיוויזיית הפאנצר. במהלך מבצע ברברוסה לחמה הדיוויזיה כחלק מהקורפוס הממונע ה-48 במסגרת ארמיית הפאנצר הראשונה, והשתתפה בקרב אומן, קרב קייב ובקרב חרקוב הראשון. בקיץ 1942 השתתפה הדיוויזיה במבצע מקרה כחול, וב-1 בספטמבר 1942 מונה גינטר פון אנגרן למפקד הדיוויזיה, שהייתה חלק מקורפוס הפאנצר ה-14 במסגרת הארמייה השישית, ולחם עימה בקרב סטלינגרד. בינואר 1943 הועברה הדיוויזיה תחת פיקוד הקורפוס ה-11 בחלקה הצפוני של העיר, וב-2 בפברואר 1943 עם כניעת הכוחות הגרמניים, נכנעו שרידי הדיוויזיה, ופון אנגרן התאבד.
במרץ 1943 הוקמה הדיוויזיה מחדש, וביוני 1943 נשלחה לאיטליה תחת פיקודו של רודולף זיקניוס, שם השתתפה בניסיון לבלום את פלישת בעלות הברית לאיטליה, אולם נכשלה, ומכיוון שכך הודח זיקניוס, והנס-אולריך בק החליפו.
בנובמבר 1943 נשלחה הדיוויזיה לחזית המזרחית, ובינואר 1944 לחמה בקרב קורסון-צ'רקאסי כחלק מקורפוס הפאנצר ה-3. באפריל 1944 לחמה הדיוויזיה בכיס קמניץ-פודולסקי, כחלק מקורפוס הפאנצר אס אס ה-2 במסגרת ארמיית הפאנצר הראשונה, וב-14 באוגוסט 1944 מונה דיטריך פון מילר למפקד הדיוויזיה. בינואר 1945 לחמה הדיוויזיה במבצע ויסלה-אודר כחלק מקורפוס הפאנצר ה-48 במסגרת ארמיית הפאנצר הרביעית, וספגה אבדות כבדות. בהמשך לחמה הדיוויזיה בקרבות בשלזיה ובצ'כיה, ובסוף המלחמה נפלו רוב לוחמי הדיוויזיה בשבי הסובייטי.
מפקדים

הנס הובה (1 בנובמבר 1940 - 15 בספטמבר 1942)
גינטר פון אנגרן (15 בספטמבר 1942 - 2 בפברואר 1943)
בורקהארט מילר-הילבראנד (מרץ 1943)
רודולף זיקניוס (5 במאי 1943 - 1 בנובמבר 1943)
הנס-אולריך בק (1 בנובמבר 1943 - 14 באוגוסט 1944)
דיטריך פון מילר (14 באוגוסט 1944 - מרץ 1945)
תאודור קרצ'מר (מרץ 1945 - 19 באפריל 1945)
קורט טרויהאופט (19 באפריל 1945 - 8 במאי 1945)
לקריאה נוספת

Martin Windrow, The Panzer Divisions, UK: Osprey Publishing, 1972.
דיינה אנדרוז

| --- | --- |

 לידה:  1 בינואר 1909 קולינס, ארצות הברית 
 פטירה:  17 בדצמבר 1992 (בגיל 83) לוס אלמיטוס, ארצות הברית 
 שם לידה:  Carver Dana Andrews 
 סוגה מועדפת:  מערבון 
 מדינה:  ארצות הברית 
 תקופת הפעילות:  1940–1985 (כ־45 שנים) 
 מקום לימודים:  אוניברסיטת המדינה סם יוסטון 
 מספר צאצאים:  4 
 פרופיל ב-IMDb
 
דיינה אנדרוז (באנגלית: Dana Andrews‏; 1 בינואר 1909 - 17 בדצמבר 1992) היה שחקן קולנוע אמריקאי.
ביוגרפיה

נולד בשם קארבר דיינה אנדרוז, אחד מ-13 ילדיו של כומר בפטיסטי. אנדרוז למד מנהל עסקים באוניברסיטת סם יוסטון ביוסטון, טקסס. ב-1931 הגיע ללוס אנג'לס ללמוד משחק ושירה והתפרנס מעבודות מזדמנות כמו נהג אוטובוס ומתדלק בתחנת דלק. ב-1940 החתים אותו סמואל גולדווין על חוזה. הוא הופיע בתפקידי משנה בשני סרטים עם גרי קופר: The Westerner ‏(1940) ו-Ball of Fire‏ (1941). ב-1941 שיחק בסרט "דרך הטבק" בבימויו של ג'ון פורד. ב-1943 השתתף לצד הנרי פונדה בסרט The Ox-Bow Incident.
ב-1944 שיחק כבלש משטרה לצידה של ג'ין טירני, בסרט אל הנשק לצידו של דני קיי, בסרט לאורה ובסרט המוזיקלי יריד המדינה לצידה של ג'ין קריין.
ב-1946 שיחק בסרט עטור הפרסים שנות חיינו היפות ביותר בבימויו של ויליאם ויילר. הוא גילם את דמותו של פרד דרי, קצין הפצצות משוחרר שאינו מוצא עבודה בחברה המתנכרת לחיילים המשוחררים. הוא הופך למובטל ואשתו (וירג'יניה מאיו) מתגרשת ממנו.
שני סרטים אלה הפכו אותו לאחד השחקנים הפופולרים בהוליווד. בשנות ה-50 השתתף בסרטים רבים אך לא הצליח לשחזר את הצלחתו. ב-1957 שיחק בסרט "פגישת מחזור" לצידה של בטי האטון. ב-1965 שיחק ב"אמריקה לאן". הוא התדרדר לאלכוהוליזם ממנו נגמל. ב-1972 הופיע בטלוויזיה במשדרי פרסומת נגד אלכוהוליזם. ב-1974 הופיע בסרט האסונות נמל תעופה 1975.
בשנותיו האחרונות סבל ממחלת אלצהיימר. נפטר בביתו בגיל 83 מאי ספיקת לב ודלקת ריאות.
גסטרופיזיקה

גסטרו־פיזיקה (באנגלית: Gastrophysics) היא מדע בין-תחומי מתפתח שמשתמש בעקרונות מפיזיקה וכימיה כדי להשיג הבנה בסיסית של עולמם הגסטרונומיה והבישול. נושאי עניין גסטרופיזיקליים כוללים חקירות של חומרי הגלם של המזון, ההשפעות של הכנת מזון והיבטים כמותיים של הבסיס הפיזי לאיכות המזון, הטעם, ההערכה והספיגה בגוף האדם.
גסטרופיזיקאים פופולריים הם: ניקולס קירטי, פיטר בראהם, אולה ג'י מוריטסן, צ'ארלס ספנס, מתיאס פורסמוז קלוזן ו-אנקו אקספה.
הגדרה ומטרה

גסטרופיזיקה היא דיסציפלינה מדעית המתמקדת בחקירות של היבטים של גסטרונומיה ובישול המתייחסים לתופעות, שניתן לתאר ולהסביר במסגרת של פיזיקה, כימיה, כימיה פיזיקלית, ומדעים קשורים.
ההשראה לגסטרופיזיקה היא גסטרונומיה ובישול. למחקרים גסטרופיזיקליים יש תצפית גסטרונומית כנקודת המוצא, ומטרתם לפענח את האופי המדעי של התצפיות בקני מידה מקרוסקופי ומיקרוסקופי רבים ושונים, לרבות הסבר היבטים פיזיקליים וכימיים של חומרי הגלם, של השינויים שלהם במהלך הכנת המזון, כמו כמו גם של התפיסה חושית בזמן האכילה.
ההרכב הכימי והפיזיקלי, כמו גם התכונות של חומרי מזון גלם, חשובים לתמורות המתרחשות במזון במהלך ההכנה: חימום, קירור, ערבוב, מכה, תסיסה, המלחה, ייבוש, עישון, החמצה וכו'. טעם וריח), תחושת פה, כימסתזה, עפיצות הם כולם גורמים להערכה החושית של המזון, ומאפיינים אלה קשורים גם לתכונות הכימיות ולמרקם הפיזי של המזון, ולאופן שבו המזון עובר טרנספורמציה בפה, הגסטרופיזיקה עוסקת בכל אחד מהמרכיבים הללו ומטרתה לחשוף את היחסים ההדדיים ביניהם, כלומר כיצד התפיסה החושית מתייחסת להרכב החומרים ולתכונותיו של המזון ולספיגה בגוף האדם.
גסטרופיזיקה היא גישה בהשראה מדעית לגסטרונומיה, אבל היא מדע בפני עצמו, ולא דיסציפלינה לשרת שפים ביצירת מנות חדשות. הגסטרופיזיקה מתמקדת בהשגת תובנה מדעית בסיסית לגסטרונומיה והבנת תופעות כלליות, מבלי להסיר אף אחד ממאפייני האומנות, היצירתיות והאמנות של הבישול.
ניתן לראות את היחס בין גסטרופיזיקה לגסטרונומיה כאנלוגי ליחס בין אסטרופיזיקה לאסטרונומיה. אסטרונומים צופים בכוכבי לכת וכוכבים, ומתארים היכן הם נמצאים וכיצד הם נעים. אסטרופיזיקאים מסבירים מדוע כוכבי הלכת והכוכבים נמצאים היכן שהם נמצאים, וכיצד הם הגיעו לשם. באותו אופן, הגסטרופיזיקה שואפת להסביר את האופי המדעי הכללי של הגסטרונומיה.
מתודולוגיה

בעוד גסטרופיזיקה היא דיסציפלינה חדשה יחסית במדעי הפיזיקה, הבסיס לחקר סוג החומר הרך שהוא מזון, כבר מבוסס היטב בתחומים אחרים של הפיזיקה המודרנית. המתודולוגיה של הגסטרופיזיקה חופפת במידה רבה לביופיזיקה (מולקולרית), פיזיקת החומר הרך, פיזיקת החומר, כימיה פיזיקלית, כימיה אנליטית וכו'. זה נכון לגבי גישות ניסיוניות, תאורטיות ופנומנולוגיות. הגסטרופיזיקה נשענת על טכנולוגיות מתקדמות הן בניסוי והן בחישוב.
אטימולוגיה

לא ידוע מתי המונח גסטרופיזיקה הוטבע לראשונה, אך נראה שהוא הוצע באופן עצמאי כגישה פיזיקה לגסטרונומיה במעבדותיהם של הפיזיקאי ניקולס קורטי, פיטר בראהם ואולה ג'י מוריטסן.
על מנת להמשיג את המונח "גסטרופיזיקה", הסימפוזיון הבינלאומי הראשון בנושא - "המדע המתהווה של הגסטרופיזיקה" - נערך בקופנהגן ב-2012, והפגיש בין שחקני מפתח. אחת המסקנה של הסימפוזיון הייתה שגסטרופיזיקה יכולה להשפיע באופן משמעותי על הגסטרונומיה ועל מדעי המזון של המחר, וכיצד שניהם מתפתחים במאה ה-21.
לקריאה נוספת

Charles Spence (2017). Gastrophysics: The New Science of Eating. Viking. ISBN 978-0735223462.
הערות שוליים

↑  הלחם של gaster שמשמעה "בטן" ו-physics - פיזיקה; פיזיקה גסטרונומית
1 2  Mouritsen, Ole G (2012). "The emerging science of gastrophysics and its application to the algal cuisine". Flavour. 1 (1): 6. doi:10.1186/2044-7248-1-6..
1 2 3 4  Mouritsen, Ole G; Risbo, Jens (2013). "Gastrophysics-do we need it?". Flavour. 2 (1): 3. doi:10.1186/2044-7248-2-3..
↑  50 Next 2022 - Eneko Axpe - Science Innovators, 50B - 50 NEXT (באנגלית).
↑  Julián Méndez, El gastrofísico vizcaíno que diseña hamburguesas con plantas: «Hay que comer menos carne», El Correo, ‏2022-06-25 (בספרדית).
↑  di Luca Iaccarino, «50 Next»: ecco i leader del futuro nel mondo della gastronomia, Corriere della Sera, ‏2022-06-24 (ב־).
1 2 3  G. Mouritsen, Ole (27 באפריל 2016). "Gastrophysics of the Oral Cavity". Current Pharmaceutical Design. 22 (15): 2195–2203. doi:10.2174/1381612822666160219120940. {{cite journal}}:  (עזרה).
↑  Vilgis, Thomas A (2013). "Texture, taste and aroma: multi-scale materials and the gastrophysics of food". Flavour. 2 (1): 12. doi:10.1186/2044-7248-2-12..
↑  McGee, Harold (2004). On food and cooking : the science and lore of the kitchen (Completely rev. and updated. ed.). New York, NY [u.a.]: Scribner. ISBN 0684800012..
↑  Myhrvold, Nathan Myhrvold with Chris Young and Maxime Bilet ; photography by Ryan Matthew Smith and Nathan (2011). Modernist cuisine : the art and science of cooking (1st ed.). Bellevue, Wash.: Cooking Lab. ISBN 978-0982761007..
1 2 3  Barham, Peter (2013). "Physics in the kitchen". Flavour. 2 (1): 5. doi:10.1186/2044-7248-2-5..
↑  Keeler, James E. (באוקטובר 1897). "The Importance of ASTROPHYSIC4L Research and the Relation of Astrophysics to Other Physical Sciences". The Astrophysical Journal. 6: 271. Bibcode:1897ApJ.....6..271K. doi:10.1086/140401. {{cite journal}}:  (עזרה).
↑  Richards, W. Graham (17 בדצמבר 1998). "Nicholas Kurti (1908-98)". Nature. 396 (6712): 632. Bibcode:1998Natur.396..632R. doi:10.1038/25257. {{cite journal}}:  (עזרה).
דודי אל-פאיד

| --- | --- |

פאיד (מימין) לצד בת-זוגו הנסיכה דיאנה, 2007
 לידה:  15 באפריל 1955 אלכסנדריה, רפובליקת מצרים 
 נהרג:  31 באוגוסט 1997 (בגיל 42) גשר אלמה, פריז, צרפת 
 שם לידה:  عماد الدين محمد عبد المنعم الفايد
 מדינה:  מצרים מצרים
 מקום קבורה:  בית הקברות ברוקווד 
 השכלה:  Collège Saint Marc, Alexandria  לה רוזי  האקדמיה הצבאית המלכותית בסנדהרסט 
 השקפה דתית:  אסלאם 
 
עימאד אל-דִּין מוֹחמד עבדל מנעם פאיד (בערבית מצרית: عماد الدين محمد عبد المنعم الفايد, באנגלית: Emad El-Din Mohamed Abdel Mena'em Fayed;‏ 17 באפריל 1955 – 31 באוגוסט 1997) היה מפיק קולנוע מצרי ובנו של המיליארדר, מוחמד אל-פאיד. הוא היה בן זוגה של דיאנה, נסיכת ויילס (שבבריטניה), ושניהם מצאו את מותם בתאונת דרכים בפריז.
ביוגרפיה

דוֹדִּי פאיד (دودى الفايد, בתקשורת באנגלית: Dodi [Al-]Fayed) נולד באלכסנדריה, מצרים, והיה בנו הבכור של המיליארדר המצרי, מוחמד אל-פאיד, בעליה לשעבר של חנות הכלבו הרודס שבלונדון. הוא היה אחיו-למחצה של עומאר, קמילה, כרים ויסמין פאיד. אביו, מוחמד אל-פאיד, היה גם הבעלים לשעבר של מועדון הכדורגל פולהאם מהליגה האנגלית, ושל מלון ריץ פריז שבצרפת. אמו של דודי הייתה הסופרת הערבית הסעודית, סמירה ח'אשוקג'י, בתו של מוחמד ח'אשוקג'י ואחייניתו של סוחר הנשק המיליארדר הסעודי עדנאן ח'אשוקג'י.
פאיד למד בקולג' סנט מארק, טרם לימודיו בבית הספר הפרטי הנחשב לבית הספר היקר בעולם- לה רוזי בשווייץ. הוא גם למד זמן קצר באקדמיה הצבאית סנדהרסט שבבריטניה. לאחר שסיים את לימודיו, שימש כנספח בשגרירות איחוד האמירויות הערביות בלונדון. פאיד היה בן דודו של העיתונאי הפוליטי הסעודי וכתב ה"וושינגטון פוסט",  ג'מאל ח'אשוקג'י, שנרצח ב-2018 וגופתו בותרה בקונסוליה של ערב הסעודית באיסטנבול.
קריירה

פאיד היה המפיק בפועל של הסרטים "מרכבות האש", "Breaking Glass", "תעלול קטלני", "תעלול קטלני 2", "הוק" ו"אות השני". הוא גם שימש כיועץ יצירתי בכיר עבור סדרת הסרטים "תעלול קטלני". פאיד גם עבד עבור אביו במחלקת השיווק והמכירות של הכלבו הרודס.
חיים אישיים

ב-1986 התחתן פאיד עם הדוגמנית סוזאן גרגארד, אך בני הזוג התגרשו לאחר שמונה חודשי נישואים בלבד.
ביולי 1997, פאיד ניהל מערכת יחסים רומנטית עם דיאנה, הנסיכה מוויילס (אשתו הראשונה של בן שושלת הכתר הבריטי, המלך צ'ארלס). מוקדם יותר באותו קיץ, פאיד התארס לדוגמנית אמריקאית, קלי פישר, וקנה בית במאליבו, קליפורניה, לעצמו ולפישר בכסף שקיבל מאביו. פישר טענה לאחר מכן שפאיד הרגיז אותה בגלל דיאנה והודיעה שהיא מגישה נגדו תביעה להפרת חוזה, בטענה שהוא "הוליך אותה שולל רגשית עד למזבח ונטש אותה כשהם כמעט שם. הוא זרק את אהבתם בצורה מרושעת בלי שום התחשבות בה". היא ביטלה את התביעה זמן קצר לאחר מותו של פאיד.
מותו

בשעות המוקדמות של 31 באוגוסט 1997, דיאנה ופאיד נהרגו בתאונת דרכים במנהרת פונט דה ל'אלמה, בפריז. הם עצרו בפריז בדרך ללונדון, לאחר שבילו תשעה ימים יחד בחופשה בריביירה הצרפתית והאיטלקית על סיפון היאכטה של משפחתו, "הג'וניקל". פאיד ודיאנה לא היו חגורים בחגורת בטיחות. השורד היחיד מהתאונה היה שומר הראש טרבור ריס-ג'ונס, שסבל מפגיעת ראש קשה. מותו של פאיד נקבע במקום לאחר שגופתו הוצאה מהרכב.
חקירות של המשטרה הצרפתית והבריטית הגיעו למסקנה שהנהג שלהם, אנרי פול, נהג תחת השפעת אלכוהול ותרופות מרשם; על פי החשד, גם פפראצי שרדפו אחר בני הזוג גרמו לתאונה. אביו של פאיד, מוחמד אל-פאיד, טען כי בני הזוג "הוצאו להורג על ידי סוכני SIS". דוברו לשעבר של פאיד, מייקל קול, טען כי בני הזוג התארסו לפני מותם.
פאיד נקבר במקור בבית הקברות ברוקווד ליד ווקינג, סארי, אך נקבר מחדש בשטח אחוזת NAPJ, פאיד באוקסטד, סארי, באוקטובר 1997.
הנצחה

אביו של פאיד הקים שתי אנדרטאות לבנו ודיאנה בהרודס. הראשונה, שנחשפה ב-12 באפריל 1998, מורכבת מתמונות של השניים מאחורי תצוגה בצורת פירמידה שמכילה כוס יין שעדיין חתומה בשפתון מארוחת הערב האחרונה של דיאנה, כמו גם טבעת שפאיד רכש יום לפני מותם. השנייה, שנחשפה ב-2005 וכותרתה "קורבנות תמימים", הוא פסל ברונזה בגובה 3 מטרים של השניים רוקדים על חוף הים, מתחת לכנפי אלבטרוס.
האנדרטאות תוכננו על ידי ביל מיטשל בן ה-80, חבר קרוב של אביו של דודי והאדריכל של הרודס במשך יותר מ-40 שנה. בינואר 2018 הוכרז כי הפסל יוחזר למשפחת אל-פאיד.
הערות שוליים

↑  Peretti, Jacques (11 בינואר 2009). "Death of a playboy". The Guardian. London. נבדק ב-26 במאי 2013. {{cite news}}:  (עזרה)
↑  Bradford, Sarah (2007), Diana, Penguin, ISBN 978-0-14-190673-7, Fayed had risen from his lowly beginnings through his connection with the Kashoggi family, Saudis of Turkish descent, who owned their position to their connection with the rulers of Saudi Arabia. In 1954 he had married Samira, the sixteen-year-old sister of Adnan Kashoggi, his contemporary, son of the head of the family Dr Mohamed Kashoggi. Their son, Emad, always known as 'Dodi', had been born in 1955...
↑  Hubbard, Kim (25 באוגוסט 1997). "Howdy, Dodi!". People. 48 (8). נבדק ב-26 במאי 2013. {{cite journal}}:  (עזרה)
↑  "Dodi Fayed: Biography". biography.com.
1 2  "Fayed saw himself as an Onassis". augusta.com. 4 בספטמבר 1997. {{cite web}}:  (עזרה)
↑  Heimbrod, Camille (20 באוקטובר 2018). "Princess Diana's 'Secret' Connection To Missing Saudi Journalist Jamal Khashoggi Revealed". International Business Times. {{cite web}}:  (עזרה)
1 2  "Obituary: Dodi Fayed". Independent.co.uk, 1 September 1997.
↑  Dominick Dunne (19 במאי 2010). "Two Ladies, Two Yachts, and a Billionaire". New York. נבדק ב-11 באוקטובר 2013. {{cite web}}:  (עזרה)
↑  "Model claims Fayed jilted her for Diana". The Independent. 15 באוגוסט 1997. {{cite news}}:  (עזרה)
↑  "Kelly Fisher Drops Lawsuit Against Dodi". Associated Press. 1 בספטמבר 1997. {{cite news}}:  (עזרה)
↑  Read, Carly (22 בספטמבר 2018). "Diana shock claim: Princess would be alive if she had worn seatbelt – pathologist". Daily Express. Express Newspapers. נבדק ב-18 ביולי 2020. {{cite web}}:  (עזרה)
↑  Paul Webster and Stuart Millar "Diana verdict sparks Fayed appeal", The Guardian, 4 September 1999
↑    Gordon Rayner, Chief Reporter, ‏Diana jury blames paparazzi and Henri Paul for her 'unlawful killing', The Telegraph, 7 April 2008
↑  Mohamed al-Fayed: The outsider (אורכב 21.12.2007 בארכיון Wayback Machine) The Independent, 6 October 2007
↑  Diana and Dodi 'were engaged' BBC
↑  Moyes, Jojo (16 באוקטובר 1997). "Dodi Fayed's remains re-buried in secret". The Independent. independent.co.uk. נבדק ב-27 ביוני 2017. {{cite web}}:  (עזרה)
↑  "Jeweler: Diana, Dodi picked engagement ring – CNN". אורכב מ-המקור ב-19 בפברואר 2008. {{cite news}}:  (עזרה)
↑  Harrods unveils Diana, Dodi statue, CNN, 1 September 2005.
↑  Princes lead Diana remembrance BBC
↑  Johnston, Chris (13 בינואר 2018). "'Tacky' statue of Diana and Dodi Fayed to be removed from Harrods". The Guardian. ארכיון מ-13 בינואר 2018. נבדק ב-23 בינואר 2018. {{cite news}}:  (עזרה)
| --- | --- |
בקרת זהויות :  PLWABN: 9810593584905606  BnF: cb13182078t (data)  GND: 12137968X  ISNI: 0000 0000 8090 4480  LCCN: nb98014841  NDL: 00707464  NKC: jn20000700020  NLA: 50043328  NLG: 79639  NTA: 175901422  RERO: 02-A025250825  SUDOC: 035328835  ULAN: 500258387  VIAF: 10700658   WorldCat (עם VIAF): 10700658 
"קורבנות תמימים", אחת משתי אנדרטאות זיכרון בהרודס שבלונדון
אנדרטת זיכרון לדיאנה, הנסיכה מוויילס ודודי פאיד בהרודס
דיוויזיית הפאנצר ה-155 מילואים (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  דיוויזיית שריון
 אירועים ותאריכים
 תקופת הפעילות:  1 באוגוסט 1943 – 30 באפריל 1944 (274 ימים)
 מלחמות:  מלחמת העולם השנייה
 פיקוד
 מפקדים
 
דיוויזיית הפאנצר ה-155 מילואים (בגרמנית: 155. Reserve-Panzer-Division) הייתה דיוויזיית שריון של הוורמאכט שלחמה במלחמת העולם השנייה.
היסטוריה

הדיוויזה הוקמה ב-1 באוגוסט 1943 בצרפת, וכמפקדה הראשון מונה פרנץ לנדגראף. הדיוויזיה הוצבה ככוח עתודה ברן ולאחר מכן הועברה לנים. ב-30 באפריל 1944 פורקה הדיוויזיה וביחידותיה השתמשו כדי לתגבר את דיוויזיית הפאנצר התשיעית.
מפקדים

גנרלוטננט פרנץ לנדגראף (1 באוגוסט 1943 - 23 באוגוסט 1943)
גנרל-מיור קורט פון יאסר (23 באוגוסט 1943 - 6 בספטמבר 1943)
גנרלוטננט פרנץ לנדגראף (7 בספטמבר 1943 - 30 בספטמבר 1943)
גנרלוטננט מקס פרמריי (30 בספטמבר 1943 - 30 באפריל 1944)
לקריאה נוספת

Martin Windrow, The Panzer Divisions, UK: Osprey Publishing, 1972.
דאדי פרייר

| --- | --- |

 לידה:  30 ביוני 1992 (בן 32) רייקיאוויק, איסלנד איסלנד
 שם לידה:  דאדי פרייר פטרוסון
 מוקד פעילות:  איסלנד איסלנד   גרמניה גרמניה
 תקופת הפעילות:  מ-2012
 מקום לימודים:  Sudurland College
 עיסוק:  זמר
 סוגה:  פופ
 שפה מועדפת:  איסלנדית, אנגלית, גרמנית 
 כלי נגינה:  קול
 חברת תקליטים:  AWAL 
 בת זוג:  ארני פיוליה אסמנדסדוטיר
 מספר צאצאים:  2 
 dadifreyr.com
 פרופיל ב-IMDb
 
דאדי פרייר פטורסון (באיסלנדית: Daði Freyr Pétursson; נולד ב-30 ביוני 1992) ידוע בעיקר כדאדי פרייר או לעיתים דאדי הוא זמר איסלנדי. ב-29 בפברואר 2020 נבחר לייצג את איסלנד באירוויזיון לשנת 2020 עם שירו "Think About Things" לאחר שזכה בגמר הלאומי האיסלנדי. התחרות בוטלה עקב התפרצות מגפת הקורונה, והוא נבחר לייצג את איסלנד באירוויזיון 2021, עם השיר "10 Years", איתו זכה במקום הרביעי.
ביוגרפיה > חייו הפרטיים

דאדי פרייר פטורסון נולד ברייקיאוויק בירת איסלנד. גדל בדנמרק עד גיל תשע, אז חזר לאיסלנד והתיישב בדרום המדינה יחד עם משפחתו. הוא סיים את לימודיו בית הספר הבין-תרבותי של דרום איסלנד בשנת 2012 וקיבל בשנת 2017 את תוארו הראשון בהנדסת אודיו והפקת מוזיקה בקולג' dbs music בברלין.
דאדי נשוי למוזיקאית ארני פיולה אסמנדסדוטיר ויחד הם מתגוררים בעיר ברלין שבגרמניה. בשנת 2019 נולדה לזוג בת, אורורה, שמהווה את ההשראה למילות השיר "Think About Things".
ביוגרפיה > קריירה מוזיקלית

דאדי פרייר התחרה לראשונה בקדם האירוויזיון האיסלנדי בשנת 2017 עם שירו "Is This Love?" וסיים במקום השני לאחר סבאלה ושירה "Paper". בשנת 2020 חזר דאדי להתחרות בתחרות קדם האירוויזיון האיסלנדי, Songvakeppnin 2020. הפעם זכה דאדי בתחרות עם שירו "Think About Things" ונועד לייצג את איסלנד באירוויזיון 2020 ברוטרדם, הולנד. התחרות בוטלה עקב התפרצות מגפת הקורונה, ודאדי נבחר לייצג את איסלנד באירוויזיון 2021 במקום. ב-19 במאי 2021, התגלה חולה קורונה במשלחת האיסלנדית. לאחר שאיגוד השידור האירופי דן בכך, הוחלט כי איסלנד לא תופיע בשידור חי בחצי הגמר ובגמר (אם תעלה). במקום זאת, תוקרן החזרה השנייה של איסלנד על גבי מסך הבמה. ב-20 במאי 2021, פרייר ביצע את "10 Years" בחצי הגמר השני של התחרות, והגיע למקום השני עם 288 נקודות. ב-22 במאי, בגמר התחרות, הגיע פרייר למקום הרביעי עם 378 נקודות.
במאי 2018 לאחר זכייתה של ישראל באירוויזיון 2018 שהתקיים בליסבון, בירת פורטוגל, הביע דאדי מחאה על קיום האירוויזיון הבא בישראל, חתם על אמנה נגדו כאלפי איסלנדים נוספים וצייץ את הציוץ הבא בטוויטר: "לא אוכל לדמיין לקיחת חלק שלנו בכיף הזה שנקרא אירוויזיון עם מצפון נקי, בזמן שמדינת ישראל והצבא שלה משתמשים באלימות איומה כנגד העם הפלסטיני".
ביוגרפיה > Gagnamagnið

Gagnamagnið  (בעברית: כמות הנתונים) היא להקת הליווי שנוצרה כדי ללוות את דאדי באירוויזיון 2020 ובאירוויזיון 2021. בנוסף לדאדי, הלהקה כללה גם את אשתו, ארני פיולה אסמנדסדוטיר, את אחותו, סיגרון בירנה פטרסדוטיר, ושלושה חברים נוספים של דאדי: הולדה קריסטין קולברונארדוטיר, סטפן האנסון וג'והאן סיגורדר ג'והאנסון. סיגרון והולדה שימשו בלהקה כזמרות רקע לדאדי, ואילו ארני, סטפן וג'והאן שימשו כרקדנים.
הערות שוליים

↑  Daði Freyr verður fulltrúi Íslands í Eurovision, קיארנין, 29 בפברואר 2020
↑  Daði Freyr ætlar ekki að flytja aftur til Íslands á næstunni, פוקוס, 24 באפריל 2017
↑  Daði Freyr og Árný Fjóla eignast stúlkubarn, ויסיר, 19 באפריל 2019
↑  Eurovision: Iceland out of live shows due to Covid
↑  Semi-final 2: The 10 songs qualified for the Grand Final
↑  Eurovision 2021 Results: Voting & Points
↑  אנטוני גריינג'ר, Iceland: Daði Freyr Will Not Take A Part in 2019 Contest as thousands sign petition for Eurovision Boycott, יורוויקס, 15 במאי 2018
| איסלנד איסלנד באירוויזיון |
| --- | --- | --- |
Söngvakeppnin
| השתתפויות | 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1999 • 2000 • 2001 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| נציגי המדינה | ICY • הלה מרגרט ארנדוטיר • סטפן הילמרסון • דניאל אוגוסט • סטיורנין • טפן הילמרסון ואיולפור כריסטיאנסון • הארט 2 הארט • אינגיביורג סטפנסדוטיר • סיגריור בינטינסדוטיר • בו הלדורסון • אנה מיול • פול אוסקר • סלמה ביורנסדוטיר • אוגוסט ותלמה • טו טריקי • בירגיטה האוקדל • יון יוסף סנייביינסון • סלמה ביורנסדוטיר • סילביה נייט • איריקור הוקסון • יורובאנד • יוהאנה • הרה ביורק • שוני'ז פרינדס • גרטה סלומה ויון יוסף סנייביינסון • אית'ור ינגי גונלחסון • פולאפונק • מריה אולפסדוטיר • גרטה סלמה • סוואלה ביורגווינסדוטיר • ארי אולפסון • הטארי • דאדי פרייר • דאדי פרייר • סיסטיר • טיליאו • הרה ביורק |  |
| שירי המדינה | "Gleðibankinn" • "Hægt og hljótt" • "Þú og þeir" • "Það sem enginn sér" • "Eitt lag enn" • "Draumur um Nínu" • "Nei eða já" • "Þá veistu svarið" • "Nætur" • "Núna" • "Sjúbídú" • "Minn hinsti dans" • "All Out of Luck" • "Tell Me!" • "Angel" • "Open Your Heart" • "Heaven" • "If I Had Your Love" • "Congratulations" • "Valentine Lost" • "This Is My Life" • "Is It True?" • "Je ne sais quoi" • "Coming Home" • "Never Forget" • "Ég á Líf" • "No Prejudice" • "Unbroken" • "Hear Them Calling" • "Paper" • "Our Choice" • "Hatrið mun sigra" • "Think About Things" • "10 Years" • "Með hækkandi sól" • "Power" • "Scared of Heights" |  |
| ערכים קשורים | RÚV |  |
בשנים שלא מופיעות ברשימה נעדרה איסלנד מהתחרות.
| --- | --- |
בקרת זהויות :  BnF: cb179988580 (data)  ISNI: 0000 0004 8379 2110  MusicBrainz: 4bea512e-c8d9-4a5f-94bc-c01f85505e9b  VIAF: 186152138583110980752   WorldCat (עם VIAF): 186152138583110980752